Ең жас әлем чемпионы Бибісара Асаубаева мектепті «Алтын белгіге» бітірді
DATE: 23:45, 18 Маусым 2022 | GMT +5
TITLE: Ең жас әлем чемпионы Бибісара Асаубаева мектепті «Алтын белгіге» бітірді
URL: https://kaz.inform.kz/news/en-zhas-alem-chempiony-bibisara-asaubaeva-mektepti-altyn-belgige-bitirdi_a3945970/
META: DATE: 23:45, 18 Маусым 2022 | GMT +5
TOTAL WORDS: 117
AUTHOR(S):
TEXT: Шараға облыстың білім саласының қызметкерлері, түлектер мен атааналар қатысты. Аймақ басшысы Нұрлан Ноғаев түлектерге ақ жол тілеп, аттестат табыстады. Айта кетейік, шахматтан әлем чемпионы, Бибісара Асаубаева биыл Ақтау қаласындағы IT лицейін «Алтын белгіге» аяқтап жатыр. - Бүгінгі күн бәріміз үшін өте маңызды. Мектеп – мейірімнің, инабат пен руханияттың, білім мен тәрбиенің ордасы. Араларыңызда республикалық, халықаралық олимпиадалардың, байқаулардың, ғылыми жобалардың жеңімпаздары бар. Шахматтан Гиннестің рекордтар кітабына енген әлем, Азия чемпионы Бибісараға елімізде осы спорт түрін дамытуға қосқан үлесі үшін шексіз ризашылығымды білдіремін, - деді Нұрлан Ноғаев. Биыл облыста 166 орта мектепті 167 385 түлек аяқтап жатыр. Оның ішінде 9-сыныпты - 12 500, 11-сыныпты - 7 562 түлек бітірді. 174 түлек «Алтын белгі», 515 түлек «Үздік аттестат» иегері атанды
